**Եզրակացություն**

**«ՄԻՏՌԱՏԵՔՍ» ՍՊ ընկերության կողմից «Ալյանս» ազատ տնտեսական գոտու շահագործողների ռեեստրում ներառվելու համար ներկայացված հայտի վերաբերյալ**

Հիմք ընդունելով Հայաստանի Հանրապետության կառավարության 2019 թվականի հունիսի 6-ի թիվ 727-Ն որոշման հավելված 3-ի 6-րդ կետը` ազատ տնտեսական գոտու շահագործողների ռեեստրում ներառվելու համար հայտի վերաբերյալ, **«ՄԻՏՌԱՏԵՔՍ»** ՍՊ ընկերությունը ՀՀ էկոնոմիկայի նախարարություն է ներկայացրել «Ալյանս» ազատ տնտեսական գոտու շահագործողների ռեեստրում ներառվելու համար համապատասխան հայտ: Հայտը ներկայացվել է նաև Հանձնաժողովին։

**«ՄԻՏՌԱՏԵՔՍ»** ՍՊ ընկերությունը ներկայացրել է հետևյալ փաստաթղթերը`

1. Դիմում և սկզբնական հայտարարագիր,
2. Գործարար ծրագիր,
3. Կազմակերպչի կողմից տրամադրված տեղեկանք ազատ տնտեսական գոտում գործունեություն իրականացնելու պայմանների վերաբերյալ,
4. Հավելյալ փաստաթղթեր:

**«ՄԻՏՌԱՏԵՔՍ»** ՍՊ ընկերությունը նախատեսում է «Ալյանս» ազատ տնտեսական գոտում գործունեություն ծավալել բարձր և նորարարական տեխնոլոգիաների, մասնավորապես՝ բժշկական և ատամնաբուժական գործիքների ու սարքերի արտադրության և արտահանման ոլորտում։

Ծրագրի շրջանակներում (2022-2027 թթ.) իրականացվելիք ներդրումները կկազմեն շուրջ 820,000 հազ. դրամ:

Ծրագրի ընթացքում կստեղծվի 29 նոր աշխատատեղ` 323.5 հազ. դրամ ամսական աշխատավարձով:

Արտադրության/արտահանման մոտավոր տարեկան ծավալները նախատեսվում է 57,000 հազ. դրամից (1-ին տարի) հասցնել մինչև 511,000 հազ. դրամի՝ 5 տարում ընդհանուր հասցնելով 1,420 հազ. դրամի։

Ընկերությունն ունենալու է մոտ 150 քմ-ից (առաջին փուլում) 901 քմ արտադրական տարածք «ԱԼՅԱՆՍ» ազատ տնտեսական գոտում: «Սիտրոնիկս Արմենիա» ՓԲ ընկերությունը համաձայն է տրամադրել վերոնշյալ տարածքն ընկերությանը 5 տարի ժամկետով և ապահովել համապատասխան ենթակառուցվածքով:

Ներկայացված հայտը մանրամասն ուսումնասիրվել է Հանձնաժողովի անդամների կողմից, գործարար ծրագիրը գնահատվել է շահագործողի կարգավիճակ ստանալու համար ներկայացված հայտի գնահատման թերթիկի հիման վրա:

Գործարար ծրագիրը գնահատվել է 70.1 միջին միավոր: Հաշվի առնելով, որ անցողիկ շեմը սահմանված է 60 միավոր` նպատակահարմար ենք գտնում ներառել **«ՄԻՏՌԱՏԵՔՍ»** ՍՊ ընկերությանը «Ալյանս» ազատ տնտեսական գոտու շահագործողների ռեեստրում: